Brevikių ežeras
56°01′42″š. pl. 22°08′36″r. ilg.﻿ / ﻿56.0284°š. pl. 22.1432°r. ilg.﻿ / 56.0284; 22.1432 Brevikių ežeras – ežeras vakarų Lietuvoje, Telšių rajone, apie 6 km į pietvakarius nuo Gadūnavo, Buožėnų geomorfologiniame draustinyje. Ežero ilgis iš šiaurės į pietus – 0,23 km, plotis – iki 0,21 km. Altitudė 166,8 m. Vakarinis krantas žemas, užpelkėjęs – plyti ~ 8 ha pelkė su viduryje telkšančiu beužankančiu 0,4 ha ežeriuku, per kurį prateka upelis iš Brevikių ežero į Eidintaičių II tvenkinį. Rytinis krantas aukštas. Ežerą supa Kalniškių miškas. Kiek atokiau įsikūręs Eidintaičių kaimas.